***Ole Brumm og heffalompen*** (engelsk originaltittel: ***Pooh's Heffalump Movie***) er en animasjonsfilm fra 2005, produsert av The Walt Disney Company.

Filmen tar utgangspunkt i A.A. Milnes klassiske fortellinger om teddybjørnen Ole Brumm, som Disney-selskapet kjøpte rettighetene til i siste halvdel av 1900-tallet.

Handling
--------

En dag hører Ole Brumm og vennene hans en merkelig lyd og de oppdager en rekke store, sirkulære fotspor i Hundremeterskogen deres. Vennene tror dette kan være er en merkelig skapning kjent som en «heffalomp» i skogen. Petter Sprett organiserer en ekspedisjon for å finne skapningen. Ru ønsker å være med, men de andre mener at han er for ung og liten til å holde følge med dem. Til tross for dette går Ru på egen hånd, på jakt etter heffalompen. Han finner en skapning, en leken ung skapning som heter Heffridge Trumpler Brompet Heffalomp IV – eller forkortet til «Heffalomp».

De to blir snart venner, og begynner å leke med hverandre. Etter en stund hører Heffalomp moren hans rope etter ham for å komme hjem. Ru vil at Heffalomp skal møte alle vennene hans først, og de setter kursen mot Hundremeterskogen. Heffalomp nøler og tror at «skapningene» som bor der er skumle - men Ru beroliger ham. Hundremeter-skogen er øde, ettersom alle de andre fremdeles er ute og leter etter heffalompen. Ru og Heffalomp fortsetter leken sin, og roter i Ole Brumm sitt hjem, og i hagen til Petter Sprett. De to vennene hører Heffalomps mor rope etter ham igjen. De leter etter Heffalomps mor, men hun er ingen steder å se. Etter ett par timer med leting, tror Heffalomp at de aldri kommer til å se henne igjen, og begynner å gråte.

I mellomtiden kommer de andre endelig hjem igjen, og oppdager alt rotet i Ole Brumms hus, og i Petter Spretts hage. De konkluderer med at Heffalompen har invadert området deres. Når Heffalomp og Ru blir oppdaget, tror de at Heffalomp har kidnappet Ru. De jager Heffalomp gjennom alle heffalomp-fellene de satte opp tidligere i filmen. Heffalomp unngår fellene, men Ru blir fanget i en av dem. Ru frigjør seg fra fellen, og finner Heffalomp fanget i et gigantisk bur. Heffalomp er opprørt og såret, og tror at Ru har løyet for ham om at innbyggerne i Hundremeter-skogen er vennlige.

Skuespillere
------------

* Jim Cummings som Ole Brumm og Tigergutt
* Nikita Hopkins som Ru
* Kyle Stanger som Heffalomp
* Peter Cullen som Tussi
* Kath Soucie som Kengu
* John Fiedler som Nasse Nøff
* Ken Sansom som Petter Sprett
* Brenda Blethyn som mor Heffalomp

Norske stemmer
--------------

* Ole Brumm - Ivar Nørve
* Nasse Nøff - Johannes Joner
* Tigergutt - Anders Hatlo
* Petter Sprett - Harald Mæle
* Kengubarnet Ru - Markus Stige
* Kengu - Kari-Ann Grønsund
* Tussi - Magne Lindholm
* Heffalomp - Stinius Maurstad
* Mor Heffalomp - Unn Vibeke Hol

Referanser
----------

1. ↑   www.boxofficemojo.com[Hentet fra Wikidata]
2. ↑   www.sfi.se[Hentet fra Wikidata]
3. ↑   www.d-zine.se[Hentet fra Wikidata]
4. ↑   Lexikon des internationalen Films[Hentet fra Wikidata]
5. ↑  «Ole Brumm og heffalompen». *www.filmfront.no*. Besøkt 12. januar 2021.

Eksterne lenker
---------------

* (en) *Ole Brumm og heffalompen* på Internet Movie Database Rediger på Wikidata

* (no) *Ole Brumm og heffalompen* hos Filmfront Rediger på Wikidata

* (sv) *Ole Brumm og heffalompen* i Svensk Filmdatabas Rediger på Wikidata

* (da) *Ole Brumm og heffalompen* i Danmark Nationale Filminstitut Rediger på Wikidata

* (en) *Ole Brumm og heffalompen* på AllMovie Rediger på Wikidata

* (fr) *Ole Brumm og heffalompen* på Allociné Rediger på Wikidata

* (nl) *Ole Brumm og heffalompen* på MovieMeter Rediger på Wikidata

* (en) *Ole Brumm og heffalompen* på Turner Classic Movies Rediger på Wikidata

* (en) *Ole Brumm og heffalompen* på Rotten Tomatoes Rediger på Wikidata

* (en) *Ole Brumm og heffalompen* på Metacritic Rediger på Wikidata